טקס שבעת המינים של קהילת קדרים

**פתיחה – מנחה הטקס קורא:**

אַרְצֵנוּ נִתְבָּרְכָה בְּשִׁבְעַת הַמִּינִים, אוֹתָם הָיוּ מְבִיאִים לְבֵית הַמִּקְדָּשׁ כְּבִכּוּרִים בחג השבועות.

גַּם לָנוּ יֵשׁ שִׁבְעַת מִינִים בָּהֶם נִתְבָּרְכָה קְהִילָּתֵנוּ, וְאָנוּ רוֹצִים לְהוֹדוֹת עֲלֵיהֶם וּלְהַצִּיגָם כְּמִנְחַת חַג לַקְּהִילָּה.

הוֹדָיָה עַל הֲיֵשׁ, מְבַשֶּׂרֶת בְּרָכָה וְשֶׁפַע בֶּעָתִיד, וְחָשׁוּב שֶׁנִּזְכֹּר תָּמִיד כִּי הֲיֵשׁ אֵינוֹ יֵשׁ מֵאַיִן וְכִי יֵשׁ לְהוֹדוֹת עָלָיו, לִשְׂמֹחַ בּוֹ וּלְבָרֵךְ עָלָיו.

ילדי כוכב עולים לבמה, כל פעם זוג, כשאחד מהם נושא את סל הביכורים והשני קורא. עם סיום הקריאה הם מגישים את הסל לכהן הגדול – ניצן כהן – ונעמדים בצד הבמה.

**חיטה** - החינוךְ הוּא הַלֶּחֶם שֶׁלָּנוּ, וּכְמוֹ בְּתַהֲלִיךְ הֲכָנַת הַלֶּחֶם אָנוּ לָשִׂים, מְעַבְּדִים, מַתְפִּיחִים וְעוֹטְפִים בְּחֹם וְאַהֲבָה.

**שְׂעוֹרָה** - נֹאמַר תּוֹדָה לַטֶּבַע הָעוֹטֵף אֶת הַקִּבּוּץ מִכָּל צְדָדָיו, וּמַרְחִיב אֶת הַלֵּב וְהַנְּשָׁמָה.

**גֶּפֶן** - כְּמוֹ הַגֶּפֶן הַמִּשְׂתָּרֶגֶת, שׁוֹלַחַת פֹּארוֹת, מִנִּיבָּה פְּרִי מָתוֹק, הניתן לְמַאֲכַל כְּמוֹת שֶׁהוּא, לְיִבּוּשׁ וְלַהֲכָנַת יַיִן וְכֵן גַּם עָלֶיהָ הַיָּפִים מְשַׁמְּשִׁים לְמַאֲכָל, כָּךְ אָנוּ שְׂמֵחִים בַּהוֹן הָאֱנוֹשִׁי שבקהילתנוּ.

**תְּאֵנָה -** כְּעֵץ הַתְּאֵנָה הֶחָסוֹן הַשּׁוֹלֵחַ עַנְפֵי זְרוֹעוֹתָיו בחִבּוּק, כְּפְרֵי הַתְּאֵנָה הָעֲסִיסִי וְהַמָּתוֹק, כָּךְ אָנוּ רוֹאִים אֶת הַקְּהִלָּתִיּוּת שֶׁלָּנוּ, מְחַבֶּקֶת וּמְתוּקָה לַחֵךְ.

**רִמּוֹן** - כְּגַרְגִּירֵי הָרִמּוֹן הָרַבִּים, מְתוּקִים וְיָפִים, אָנוּ שְׂמֵחִים עַל ריבוי בַּעֲשִׂיָּה קהילתית הִתְנַדְּבוּתִית וּמְבָרְכִים: שֶׁיִּרְבּוּ הִתְנַדְבוּיוֹתֵינוּ כְּרִמּוֹן.

**זַיִת** - כְּעֵץ הַזַּיִת הָעַתִּיק אַךְ מִתְחַדֵּשׁ בְּרֹב פְּרִי כָּל שָׁנָה מְחַדֵּשׁ, נִשְׂמַח וּנְבָרֵךְ עַל הַפְּעִילוּת הַבֵּין-דּוֹרִית המאפיינת אֶת קיבוצנוּ.

**תָּמָר** - כְּעֵץ הַתָּמָר הַצּוֹמֵחַ גָּבוֹהַּ עַד לַשָּׁמַיִם אָנוּ מְבָרְכִים עֲצָמֵינוּ בִּקְלִיטָה רַבָּה, עוֹלָה וְצוֹמַחַת וְכַפְּרִי הַתָּמָר, טְעִימָה וּמֻצְלַחַת.

הילדים מסיימים בהקפת הבמה וירידה ממנה כשברקע השמעת השיר תודה